Document ID: 32013D0512

KOMISSION TÄYTÄNTÖÖNPANOPÄÄTÖS,
annettu 17 päivänä lokakuuta 2013,
tietyille jäsenvaltioille mehiläisyhdyskuntien häviämistä koskevien vapaaehtoisten seurantatutkimusten tukemiseksi myönnettävästä unionin rahoitusosuudesta kaudella 2013-2014
(tiedoksiannettu numerolla C(2013) 6742)
(Ainoastaan englannin-, espanjan-, hollannin-, italian-, kreikan-, latvian-, liettuan-, portugalin-, puolan-, ranskan-, ruotsin-, saksan-, slovakin-, suomen-, tanskan-, unkarin- ja vironkieliset tekstit ovat todistusvoimaiset)
(2013/512/EU)
EUROOPAN KOMISSIO, joka
ottaa huomioon Euroopan unionin toiminnasta tehdyn sopimuksen,
ottaa huomioon tietyistä eläinlääkintäalan kustannuksista 25 päivänä toukokuuta 2009 tehdyn neuvoston päätöksen 2009/470/EY (1) ja erityisesti sen 23 artiklan,
sekä katsoo seuraavaa:
(1)
Mehiläisten terveydestä Euroopan parlamentille ja neuvostolle annetussa komission tiedonannossa (2) esitetään katsaus komission jo toteuttamiin ja meneillään oleviin toimiin, jotka koskevat mehiläisten terveyttä EU:ssa. Tiedonannon keskeisenä aiheena on mehiläiskuolleisuuden maailmanlaajuinen kasvu.
(2)
Euroopan elintarviketurvallisuusviranomaisen EFSAn vuoden 2009 hankkeessa, jonka aiheena oli mehiläiskuolleisuus ja mehiläisseuranta Euroopassa (Bee mortality and bee surveillance in Europe) (3), todettiin, että seurantajärjestelmät ovat EU:ssa yleisesti ottaen heikkoja ja että asiasta ei ole tarpeeksi tietoja jäsenvaltioiden tasolla eikä tarpeeksi vertailukelpoisia tietoja EU:n tasolla.
(3)
Mehiläisten kuolleisuutta koskevien tietojen saatavuuden parantamiseksi komissio päätti avustaa ja tukea tiettyjä jäsenvaltioissa toteutettavia mehiläisyhdyskuntien häviämistä koskevia seurantatutkimuksia.
(4)
Komission täytäntöönpanopäätöksellä 2012/362/EU (4) myönnettiin rahoitustukea Belgiassa, Tanskassa, Saksassa, Virossa, Kreikassa, Espanjassa, Ranskassa, Italiassa, Latviassa, Liettuassa, Unkarissa, Puolassa, Portugalissa, Slovakiassa, Suomessa, Ruotsissa ja Yhdistyneessä kuningaskunnassa toteutettaviin mehiläisyhdyskuntien häviämistä koskeviin vapaaehtoisiin seurantatutkimusohjelmiin kaudeksi 2012-2013.
(5)
Tutkimukset kattavat kolme käyntiä mehiläistarhoihin eli vierailut ennen talvea, talven jälkeen ja tuotantokauden aikana.
(6)
On tärkeää, että tämäntyyppisissä tutkimuksissa on käytettävissä eri vuosina kerättyä vertailukelpoista tietoa mehiläisyhdyskuntien häviämisestä. Tämä pätee erityisesti mehiläisyhdyskuntien häviämistä koskeviin seurantatutkimuksiin, sillä ilmasto-olot vaikuttavat paljon tuloksiin. Jos tällaisia tutkimuksia tehdään vain yhden vuoden ajan, saadaan näin ollen vain osittaisia tietoja, joiden perusteella ei voida tehdä tällaista mehiläisyhdyskuntien häviämistä koskevia päätelmiä tai arvioida kehitystä.
(7)
Edellä esitetyistä syistä on suotavaa jatkaa mehiläisyhdyskuntien häviämistä koskevia vapaaehtoisia seurantatutkimuksia kaudella, joka alkaa ennen talven alkua syksyllä 2013 tehtävällä valvonnalla ja joka päättyy talven jälkeisellä ja koko tuotantokauden kattavalla valvonnalla vuonna 2014.
(8)
Kaudella 2013-2014 tehtävät tutkimukset perustuvat asiakirjaan ”Basis for a pilot surveillance project on honey bee colony losses” (5), jonka Euroopan parlamentin ja neuvoston asetuksen (EY) N:o 882/2004 (6) liitteessä VII olevassa II osassa mainittu mehiläisten terveyteen keskittyvä EU:n vertailulaboratorio (EURL) on laatinut ja jossa annetaan ohjeita jäsenvaltioille vapaaehtoisten seurantatutkimusohjelmien laatimiseksi.
(9)
Niitä jäsenvaltioita, jotka osallistuivat ensimmäisiin mehiläisyhdyskuntien häviämistä koskeviin vapaaehtoisiin seurantatutkimuksiin kaudella 2012-2013, pyydettiin toimittamaan komissiolle kauden 2013-2014 ohjelmansa käyttäen perustana mehiläisten terveyteen keskittyvän EU:n vertailulaboratorion laatimaa teknistä asiakirjaa.
(10)
Belgia, Tanska, Saksa, Viro, Kreikka, Espanja, Ranska, Italia, Latvia, Liettua, Unkari, Puola, Portugali, Slovakia, Suomi, Ruotsi ja Yhdistynyt kuningaskunta ovat laatineet mehiläisyhdyskuntien häviämistä koskevat vapaaehtoiset seurantatutkimusohjelmansa teknisen asiakirjan ”Basis for a pilot surveillance project on honey bee colony losses” mukaisesti, ja ne ovat pyytäneet EU:n rahoitustukea.
(11)
Belgiassa, Tanskassa, Saksassa, Virossa, Kreikassa, Espanjassa, Ranskassa, Italiassa, Latviassa, Liettuassa, Unkarissa, Puolassa, Portugalissa, Slovakiassa, Suomessa, Ruotsissa ja Yhdistyneessä kuningaskunnassa toteutettaviin mehiläisyhdyskuntien häviämistä koskeviin vapaaehtoisiin seurantatutkimusohjelmiin olisi myönnettävä rahoitustukea 1 päivästä heinäkuuta 2013 alkaen.
(12)
Neuvoston asetuksen (EY) N:o 1290/2005 (7) mukaan eläinlääkintätoimenpiteet rahoitetaan Euroopan maatalouden tukirahastosta. Varainhoidon valvonnan osalta sovelletaan mainitun asetuksen 9, 36 ja 37 artiklaa.
(13)
Rahoitustuen maksamisen edellytyksenä olisi oltava, että suunnitellut seurantatutkimusohjelmat on toteutettu tosiasiallisesti ja että viranomaiset toimittavat kaikki tarvittavat tiedot komissiolle ja mehiläisten terveyteen keskittyvälle EU:n vertailulaboratoriolle.
(14)
Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
ON HYVÄKSYNYT TÄMÄN PÄÄTÖKSEN:
1 artikla
1. Unioni myöntää rahoitustukea Belgian, Tanskan, Saksan, Viron, Kreikan, Espanjan, Ranskan, Italian, Latvian, Liettuan, Unkarin, Puolan, Portugalin, Slovakian, Suomen, Ruotsin ja Yhdistyneen kuningaskunnan seurantatutkimusohjelmiin, jotka koskevat mehiläisyhdyskuntien häviämistä.
2. Unionin rahoitusosuus
a)
on 70 prosenttia niistä tukikelpoisista kustannuksista, joita kullekin 1 kohdassa tarkoitetulle jäsenvaltiolle aiheutuu liitteessä I täsmennetyistä mehiläisyhdyskuntien häviämistä koskevista seurantatutkimusohjelmista 1 päivän heinäkuuta 2013 ja 30 päivän syyskuuta 2014 välisellä ajanjaksolla;
b)
on enintään
1)
26 837 euroa Belgian osalta;
2)
116 417 euroa Tanskan osalta;
3)
160 445 euroa Saksan osalta;
4)
64 868 euroa Viron osalta;
5)
78 421 euroa Kreikan osalta;
6)
148 047 euroa Espanjan osalta;
7)
288 801 euroa Ranskan osalta;
8)
142 212 euroa Italian osalta;
9)
86 310 euroa Latvian osalta;
10)
70 273 euroa Liettuan osalta;
11)
114 209 euroa Unkarin osalta;
12)
128 015 euroa Puolan osalta;
13)
29 159 euroa Portugalin osalta;
14)
92 240 euroa Slovakian osalta;
15)
117 416 euroa Suomen osalta;
16)
74 389 euroa Ruotsin osalta;
17)
109 871 euroa Yhdistyneen kuningaskunnan osalta;
c)
on enintään 348 euroa mehiläistarhakäyntiä kohden.
2 artikla
1. Tällä päätöksellä 1 artiklassa tarkoitetuista ohjelmista aiheutuviin kustannuksiin myönnettävän kokonaistuen enimmäismäärä on 1 847 930 euroa, joka rahoitetaan Euroopan unionin yleisestä talousarviosta.
2. Seurantatutkimuksiin liittyvistä laboratoriotestien henkilöstökustannuksista, näytteenotosta tai seurannasta, tarvikkeista ja yleiskustannuksista aiheutuvat menot ovat tukikelpoisia liitteessä III esitettyjen sääntöjen mukaisesti.
3. Unionin rahoitustuki maksetaan, kun 3 artiklan 2 ja 3 kohdan mukaiset kertomukset ja todistusasiakirjat on esitetty ja hyväksytty.
3 artikla
1. Ohjelmat toteutetaan teknisen asiakirjan ”Basis for a pilot surveillance project on honey bee colony losses” sekä jäsenvaltioiden esittämien mehiläisyhdyskuntien häviämistä koskevien seurantatutkimusohjelmien mukaisesti.
2. Belgian, Tanskan, Saksan, Viron, Kreikan, Espanjan, Ranskan, Italian, Latvian, Liettuan, Unkarin, Puolan, Portugalin, Slovakian, Suomen, Ruotsin ja Yhdistyneen kuningaskunnan on toimitettava komissiolle
-
tekninen välikertomus seurantatutkimusohjelman mukaisesta ensimmäisestä käynnistä viimeistään 1 päivänä maaliskuuta 2014, ja
-
lopullinen tekninen kertomus seurantatutkimusohjelman mukaisesta toisesta ja kolmannesta käynnistä viimeistään 31 päivänä lokakuuta 2014,
-
teknisen kertomuksen olisi oltava sen mallin mukainen, jonka komissio laatii yhteistyössä mehiläisten terveyteen keskittyvän EU:n vertailulaboratorion kanssa.
3. Belgian, Tanskan, Saksan, Viron, Kreikan, Espanjan, Ranskan, Italian, Latvian, Liettuan, Unkarin, Puolan, Portugalin, Slovakian, Suomen, Ruotsin ja Yhdistyneen kuningaskunnan on toimitettava komissiolle
-
liitteen II mukaisesti laadittu rahoitusselvitys paperiversiona ja sähköisessä muodossa viimeistään 31 päivänä joulukuuta 2014,
-
komission pyynnöstä todistusasiakirjat, joilla todennetaan kaikki korvaushakemuksessa ilmoitetut menot.
4. Tutkimusten tulokset on asetettava komission sekä mehiläisten terveyteen keskittyvän EU:n vertailulaboratorion saataville.
4 artikla
Tämä päätös on osoitettu Belgian kuningaskunnalle, Tanskan kuningaskunnalle, Saksan liittotasavallalle, Viron tasavallalle, Helleenien tasavallalle, Espanjan kuningaskunnalle, Ranskan tasavallalle, Italian tasavallalle, Latvian tasavallalle, Liettuan tasavallalle, Unkarille, Puolan tasavallalle, Portugalin tasavallalle, Slovakian tasavallalle, Suomen tasavallalle, Ruotsin kuningaskunnalle sekä Ison-Britannian ja Pohjois-Irlannin yhdistyneelle kuningaskunnalle.
Tehty Brysselissä 17 päivänä lokakuuta 2013.

Labels: 7
15
5
6